De quin tema parla el text següent?
Global Change Biology, sovint abreviat Glob. Change Biol. o gcb és una revista científica mensual britànica no oberta amb procés de revisió avaluada per experts i del grup editorial Wiley-Blackwell. Publica articles de recerca, tècnics, revisions i cartes al director. Les publicacions de la revista abarquen tots aquells aspectes relacionats amb el canvi global, en especial la interacció dels sistemes biològics i els propis canvis ambientals com ara el canvi climàtic, l'escalfament global, els canvis d'usos del sòl, les espècies invasores, incendis i desastres naturals, i els gasos amb efecte d'hivernacle. Els estudis poden ser teòrics, de modelització, d'anàlisi i observació o experimentals i tendeixen a ser més exploratoris que no pas confirmatoris. El primer exemplar va aparèixer l'any 1995 i actualment és una revista de cert prestigi (factor d'impacte de 8,88 el 2018) i se situa en el primer quartil en nombre de cites en els camps de l'ecologia, la química ambiental, les ciències ambientals i el canvi global. L'editor en cap n'és Stephen P. Long.
El text tracta sobre ciència i tecnologia.